**Uzziņa par projektu Vadības komitejas sēdei**

10.12.2018.

|  |  |  |
| --- | --- | --- |
| № | Sniedzamā informācija | Informācija par projektu |
|  | Azartspēļu un izložu politikas pamatnostādnes 2019.-2026.gadam |
|  | Projekta izstrādes nepieciešamības pamatojums | Pamatnostādnes izstrādātas atbilstoši Valsts kontroles revīzijas Nr.2.4.1-13/2014 ieteikumam Nr.1 izstrādāt izložu un azartspēļu organizēšanas jomas politiku. Pamatnostādņu izstrādes mērķis – veicināt uz ilgtermiņa attīstību orientētu, caurskatāmu, godīgu, legālu azartspēļu un izložu organizēšanu Latvijā, vienlaikus nodrošinot sabiedrības interešu, sabiedrības veselības un personas/spēlētāja tiesību aizsardzību un labklājību, tādējādi nodrošinot kvalitatīvus izklaides pasākumus sociāli atbildīgā, atkarības riskus neradošā veidā un mazinot nozares izraisītās sekas. |
|  | Vadības darba plāna uzdevuma numurs un tā izpildes termiņš  | Nav attiecināms. |
|  | Projekta īss saturs | Pamatnostādnēs izvērtēta esošā situācija azartspēļu un izložu jomā un attiecīgi izklāstītas konstatētās problēmas un iespējamie to risinājumu varianti. Pamatnostādnēs ietverti rīcības virzieni sabiedrības aizsardzības (ieskaitot atkarības no azartspēlēm un izlozēm novēršanas un profilakses pasākumus), reklāmas ierobežojumu, nelegālo un nelicencēto azartspelu un izložu mazināšanas, azartspēļu pieejamības (ieskaitot pašvaldību izsniegtās atļaujas azartspēļu organizēšanas vietām), nozares uzraudzības, kā arī jaunāko nozares attīstības tendenču jautājumos.  |
|  | Iespējamie risinājuma varianti (ja nepieciešams) | Pamatnostādnēs piedāvāti vairāki risinājumu varianti apskatītajos jautājumos. |
|  | Par projektu nosakāmā atbildīgā amatpersona | Olga Bogdanova, Finanšu ministrijas Nodokļu administrēšanas un sabiedrības interešu politiku departamenta direktore. |
|  | Nosakāmais projekta sagatavotājs (ja nepieciešams) | Indra Zariņa, Finanšu ministrijas Nodokļu administrēšanas un sabiedrības interešu politiku departamenta Sabiedrības interešu politiku vecākā eksperte. |
|  | Darba grupas vadītājs un iespējamais sastāvs (ja nepieciešams)  | Pamatnostādņu izstrādei tika izveidota Finanšu ministrijas vadītā darba grupa, kuras sastāvā ir Veselības ministrija, Ekonomikas ministrija, Izglītības un zinātnes ministrija, Izložu un azartspēļu uzraudzības inspekcija un nozares pārstāvji. Darba grupā pēc uzaicinājumā piedalījās arī Patērētāju tiesību aizsardzības centrs, Vides aizsardzības un reģionālās attīstības ministrija, Latvijas Pašvaldību savienība u.c. dalībnieki.  |
|  | Sabiedrības līdzdalība | Uzziņa par pamatnostādņu izstrādi tiks publicēta Finanšu ministrijas tīmekļa vietnē. Sabiedrība varēs sniegt viedokli par pamatnostādņu projektu līdz 2018.gada 23.decembrim.Sabiedrības pārstāvji varēs līdzdarboties politikas plānošanas dokumenta izstrādē, sniedzot atzinumu par to pēc izsludināšanas Valsts sekretāru sanāksmē. |
|  | Ministrijas struktūrvienības un padotības iestādēm ar kurām projekts jāsaskaņo | Juridiskais departaments, Budžeta departaments, Tiešo nodokļu departaments, Nodokļu analīzes departaments, Izložu un azartspēļu uzraudzības inspekcija. |
|  | Nosūtīšanas saskaņošanai termiņš,saskaņošanas termiņš | Nosūtīt iekšējai saskaņošanai: izsūtīts pēc iespējas ātrāk līdz **17.12.2018**.Iekšējās saskaņošanas termiņš: **21.12.2018**  |
|  | Prognozējamā projekta finansiālā ietekme uz valsts budžetu  | Politikas plānošanas dokuments radīs finansiālo ietekmi uz valsts budžetu, atbilstoši tajā ietvertā rīcības plānā apstiprinātajiem pasākumiem. |
|  | Tiesību akta ieviešanas kalendārais plāns | Projektu plānots:* izsludināt VSS: **10.01.2019.**
* iesniegt Valsts kancelejā: **01.04.2019.**
 |
|  | Politikas joma | Budžeta un finanšu politika |
|  | Uzziņas sagatavotājs | Indra Zariņa, Finanšu ministrijas Nodokļu administrēšanas un sabiedrības interešu politiku departamenta Sabiedrības interešu politiku vecākā eksperte. |
| Uzziņu iesniedza: Olga Bogdanova, Nodokļu administrēšanas un sabiedrības interešu politiku departamenta direktore |
| Tālrunis, e-pasts: 67095682, Olga.Bogdanova@fm.gov.lv |
| Uzziņa iesniegta: 06.12.2018. |